The Durutti Column

**The Durutti Column** a zo ur strollad sonerien saoz post-punk savet e 1978 e Manchester. Er strollad e kaver ar gitarour ha soner piano Vini Reilly, ha peurliesañ an tabouliner Bruce Mitchell. Hag ivez Keir Stewart (gitar boud, kenaozerien ha harmonica) ha Poppy Morgan (piano).

## Istor
### Izili gentañ
E 1978 e voe savet ur strollad gant Tony Wilson hag Alan Erasmus, hag a savfe Factory Records ur pennadig goude. Ennañ e oa sonerien bet izili eus Fast Breeder: Chris Joyce (taboulinoù) ha Dave Rowbotham (gitar). Ganto e teuas ar gitarour Reilly, hag a sone gitar er strollad punk Ed Banger and The Nosebleeds, ar c'haner Phil Rainford, ar soner kenaozer Stephen Hopkins hag ar soner gitar boud Tony Bowers. Rainford a guitaas ar strollad e miz Gouere.

Ar strollad a sonas er Factory club hag ec'h enrollas div ganaouenn a voe embannet war ar bladenn gentañ embannet gant Factory Records, an dastumad anvet *[[A Factory Sample]]* (ur bladenn 7" doubl, gant tonioù gant Joy Division,John Dowie ha Cabaret Voltaire). Dres a-raok enrollañ o fladenn gentañ e savas diemglev etre Wilson hag Erasmus evit a selle ouzh dibab ar produour, Martin Hannett. Lod brasañ izili ar strollad, war-bouez Reilly, a savas The Mothmen, ha Joyce and Bowers az eas da seniñ e Simply Red.

Azalek ar mare-se e voe The Durutti Column raktres personel Reilly. Bruce Mitchell ha sonerien all a gemeras perzh gwech ha gwech all, pe evit seniñ pa veze enrollet pladennoù, pe evit seniñ war al leurenn. Gant Mitchell ha Wilson e voe meret ar strollad e-pad ma oa produet gant Factory hag e-pad meur a vloaz goude freuz-stal an ti-embann.

Diazezet eo anv ar strollad war hini Buenaventura Durruti, hag a oa e penn ur bagad anarkourien e-pad Brezel Spagn. E 1967 e voe embannet un trakt anvet *Distro bagad Durruti* gant Etrevroadel saviadelour hag anvet e voe "The Return of the Durutti Column" pladenn gentañ ar strollad.

### 1979-1990: Factory Records
Evit ar bladenn gentañ, *The Return of the Durutti Column* (1980) he zitl, e kenlabouras
Reilly gant ar produer Martin Hannett. Embanandur kentañ ar bladenn a voe gwerzhet en ur golo paper-traezh (bet fardet gant meur a zen eus Factory, evel — hervez Wilson — Joy Division). Ar mennozh a zeue eus al levr anvet *Eñvorennoù* gant Guy Debord hag a oa ivez goloet gant paper-traezh. Ar sonerezh a oa gwall zisheñvel diouzh ar sonerezh post-punk a veze graet d'ar mare-se, daoust ma'z embannas Reilly e oa un arzour eus al luskad "new wave".
Ouzhpenn an albom e oa ur bladenn bleg (flexidisc) warni daou don bet savet gant Hannett e-unan.

*LC* a voe embannet e 1981. Enrollet e voe hep Hannett, met gant an tabouliner Bruce Mitchell. Ar bladenn EP *Deux Triangles* a zeuas er-maez e 1982. Ur bladenn warni tri zon sonet gant ur piano ha tamm gitar ebet eo. Reilly ha Mitchell a savas o-unan *Another Setting* (1983) met e 1984 e kreskas ar strollad hag e voe degemeret ennañ Richard Henry (trombon), Maunagh Fleming]] (korn saoz hag oboell), Blaine Reininger (violoñs ha violoñs alto), Mervyn Fletcher (saksofon), Caroline Lavelle (violoñsell) ha Tim Kellett (trompilh). An albom *Without Mercy*, bet kempennet gant John Metcalfe, a oa ur bladenn sonerezh nemetken, diazezet war ar barzhoneg *La Belle Dame sans Merci: A Ballad* gant John Keats.

Kellett and Metcalfe a chomas er strollad, hag asambles gant Reilly ha Mitchell e savjont *Circuses and Bread* (Factory Benelux, 1985) ha *Domo Arigato*, ur bladenn bet enrollet war al leurenn e Tokyo, hag a voe ar bladenn sonerezh pop kentañ bet embannet e stumm ur CD er Rouantelezh-Unanet.

An albom anvet *The Guitar and Other Machines* a zeuas er-maez e 1987. Produet e voe gant Stephen Street, hag a broduas ivez *[[Viva Hate]]* (1988) gant Morrissey, ma son gitar Reilly.

An albom anvet *Vini Reilly* a zeuas er-maez e 1989, ha produet e voe gant Reilly ha Street. Warni e klever sample sonerezh ha kan (Otis Redding, Tracy Chapman, Annie Lennox, Joan Sutherland).

Mitchell a sonas war un ton nemetken war an albom *Obey the Time* (1990). Ar peurrest eus ar bladenn a voe savet gant Reilly e-unan. Ur bladenn ma klever levezon ar sonerezh elektronek eo. 

### 1990 ha goude : goude Factory
E-pad ar pemp bloaz da-heul freuz-stal Factory Records ne voe embannet nemet ur bladenn gant The Durutti Column : *Lips That Would Kiss* (1991), un dastumadeg single ha tonioù chomet diembann pe bet embannet gant Factory Benelux eo. Da-heul e teuas *Dry* (1991) ha *Red Shoes* (1992), ma klever enrolladennoù disheñvel eus tonioù bet enrollet a-raok hag un nebeud re all chomet diembann betek-henn.

E 1993 e klaskas Tony Wilson adsevel Factory Records, ha *Sex and Death* a voe ar bladenn gentañ embannet gant Factory Too (un is-rann eus London Records). Produet e voe gant Stephen Street, ha Mitchell, Metcalfe ha Peter Hook (New Order) agemras perzh er raktres. *Time Was Gigantic ... When We Were Kids* a voe embannet e 1998 ha produet gant Keir Stewart. Stewart a sonas ivez war tonioù zo, hag abaoe en deus kenlabouret meur a wech gant Reilly.

Etre 1996 ha 1998 e voe adembannet gant Factory Too/London an eizh albom (*The Return of the Durutti Column*, *LC*, *Another Setting*, *Without Mercy*, *Domo Arigato*, *The Guitar and Other Machines*, *Vini Reilly* hag *Obey the Time*) a oa bet embannet gant Factory Records.

Echu e voe gant Factory Too e 1998, ha neuze e voe produet pladennoù The Durutti Column gant tiez-embann dizalc'h evel Artful Records (*Rebellion* e 2001, *Someone Else's Party* e 2003, *Keep Breathing* e 2006, *Idiot Savants* e 2007) pe gant Kookydisc (*Tempus Fugit* e 2004, *Sunlight to Blue . . . Blue to Blackness* e 2008).

## Arvesterien pe get?

Er film *[[24 Hour Party People]]* e weler Vini Reilly o seniñ en Haçienda, ha n'eus den ebet er sal. En displegadennoù a ya da-heul an DVD e klever Tony Wilson o lavarout ez eo direizh, rak selaouerien en doa Vini Reilly : "ma kasit anezhañ da Bortugal e vo 200 arvester, ma kasit anezhañ da Bariz e 800 arvester, hag e Manchester e vo 500 pe 600 anezho".

### Pladennoù bras
*The Return of the Durutti Column (Factory FACT 14, 1980 - golo orin ar bladenn vinil graet gant paper-traezh - adembannet e 1996 e CD : fazioù e roll an tonioù hag un ton eus ar bladenn vinil ('Beginning') a vank) (#7)
*LC (Factory FACT 44, 1981) (#12)
*Deux Triangles EP (Factory Benelux FBN10, 1982)
*Another Setting (Factory FACT 74, 1983 -fazioù e roll an tonioù en holl CDioù) (#4)
*Amigos Em Portugal (Fundação Atlântica, 1983 - adembannet e CD gant Kooky e 2005) (#11)
*Without Mercy (Factory FACT 84, 1984) (#8)
*Say What You Mean, Mean What You Say EP (Factory FAC 114, 1985 - ouzhpennet war ar CD Without Mercy) (#5)
*Circuses and Bread (Factory Benelux FACD 154, 1986 - adembannet e 1993 gant ur golo nevez gant Les Disques Du Crepuscule, titl : "Bread and Circuses") (adembannet gant LTM e 2008 gant ar golo orin ha 9 c'hanaouenn ouzhpenn LTMCD 2510)(#11)
*The City of Our Lady (Factory Fac 184/A, 1986) gant Debi Diamond (#46)
*Greetings Three EP (Materiali Sonori MASO 70003)
*The Guitar and Other Machines (Factory FACT 204, 1987) (#13)
*Vini Reilly (Factory FACT 244, 1989) (#5) 
*Obey the Time (Factory FACT 274, 1990)
*Sex and Death (Factory Too/London, 1994) 
*Fidelity (Les Disques Du Crepuscule, 1996) 
*Time was Gigantic ... When we Were Kids (Factory Too/London, 1998) 
*Rebellion (Artful CD40, 2001) 
*Someone Else's Party (Artful CD49, 2003) 
*Tempus Fugit (Kooky kookydisc019. 2004) 
*Heaven Sent (It was called digital. It was Heaven sent) (F4, 2005 - c'hwec'h ton, da bellgargañ nemetken)
*Keep Breathing (Artful CD52, 2006) 
*Idiot Savants (Artful CD62, 2007)
*Sunlight to Blue ... Blue to Blackness (Kooky kookydisc027, 2008)
*Treatise on the Steppenwolf OST (LTM CD2518, 2008)
*Love in the Time of Recession (Artful CD64, 2009)

### Pladennoù all
*Short Stories for Pauline (FBN36) - Chomet diembann. An tonioù a gaver war 'Lips That Would Kiss' hag adembannadur Circuses and Bread. 1983.
*The Sporadic Recordings (TTTTTTTTT CD, 1989 - demo ha tonioù chomet diembann - Vini Reilly, ket DC)
*Dry (Materiali Sonori, 1991 - dastumadeg tonioù savet er bloavezhioù 1980 ha chomet diembann)
*Red Shoes (Materiali Sonori, 1992 - dastumadeg tonioù savet er bloavezhioù 1980 ha chomet diembann ha Greetings Three EP)
*Return of the Sporadic Recordings (Kooky, 2002 - CD doubl - adembannadur Sporadic gant tonioù diembann ouzhpennet)
*Sporadic Three (Kooky, 2007 - dastumadeg tonioù chomet diembann)

### Pladennoù enrollet war al leurenn (''live'')
*Live At The Venue (VU, 1983 - enrollet er Rouantelezh-Unanet, 1983 - pladenn vinil orin : 4000 skouerenn - adembannet e CD e 2004) 
*Domo Arigato (live) (Factory FACT 144, 1985 - enrollet e Japan 4/85)
*One Night In New York (US ROIR - cassette only release in 1987, CD 1993 - CD adembannet e 1999, adanvet "A Night In New York" gant tonioù ouzhpenn ha fazioù e roll an tonioù)
*Live in Bruxelles 13 August 1981 (LTM CD 2008, gant un atersadenn skingomz gant Vini Reilly)

### Dastumadegoù
*Valuable Passages (Factory FACT 164 UK/Relativity US, 1986 - LP doubl, CD)
*The First Four Albums (Factory, 1988 - 4 CD set of Return Of, LC, Another Setting and Without Mercy/Say What You Mean... - Return Of disc has original LP tracks, in correct order)
*Lips That Would Kiss (Factory Benelux CD, 1991 - single eus penn-kentañ ar bloavezhioù 1980 ha tonioù chimet diembann betek-henn)
*The Best Of The Durutti Column (WEA UK, 2004 - CD doubl)

## Liammoù diavaez

**Vinylnet Record Label Discographies*. link. - Factory Catalogue Numbers.
*Lec'hienn ofisiel
*Pajenn MySpace
*Lec'hienn nann-ofisiel
*The Durutti Column @ Cerysmatic Factory
*Pladennaoueg
*Holl sonadegoù ar strollad
*Forom war  Yahoo!
*Pennad war Allmusic.com 

## Notennoù